cyanic-selkie/wikianc huggingface dataset:
Caravaggio
1596–1607: Roma
Maleriene ved San Luigi dei Francesi gav Caravaggio ganske rask stor popularitet, og han fikk stadig større etterspørsler. Men Caravaggio hadde dårlig råd og var økonomisk avhengig av å produsere malerier. Han ble derfor anbefalt av Valentino til å fortsette å male malerier med religiøse motiv, ettersom det var stort behov for religiøse verk for den katolske kirken. Tiden Caravaggio tilbragte under kardinalens beskyttelse i Roma, var ikke uten problemer. Kunstneren var uregjerlig og havnet flere ganger både på sykehus og i fengsel som følge av sine seksuelle skandaler. Samtidig malte han arbeider som ble viden kjent og gjorde ham til en etterspurt kunstner med stadige bestillinger.
Årene omkring 1600 kom Caravaggio og Annibale Carracci til å utgjøre hovedskikkelsene innenfor det romerske barokkmaleriet. Til tross for at de senere skulle komme til å betraktes som grunnleggerne av to uforsonlig divergerende tendenser innenfor maleriet, naturalisme og idealisme, var de begge på sin tid like beundret, ofte av samme mennesker. I 1600 bestilte faktisk en kirkejurist for sitt gravkapell Capella Cerasi i kirken Santa Maria del Popolo en altertavle av Carracci og to malerier for sideveggene av Caravaggio: «Pauli omvendelse» og «Peters korsfestelse».
I «Pauli omvendelse» har naturalismen erstattet den vanlige symbolikken i de religiøse maleriene. Paulus fremstilles som en ung soldat med grove ansiktsdrag og en antydning til skjeggvekst, hans hest er kraftig bygget, og holdes av en gammel mann med rynket panne og begynnende skallethet. De grove strukturene er gjengitt med en skikkelig illusjonisme. Dette er imidlertid ikke naturalisme for naturalismens egen skyld. Maleriet illustrerer effektivt mysteriet i «Pauli omvendelse», akkurat som bestillingen angav at den skulle gjøre. Paulus armer og hender er utstrakte for å ta imot det guddommelige lyset, som blender ham og trenger inn i hans hjerte. Mens i «Peters korsfestelse» maler Caravaggio Peter idet han blir korsfestet opp ned, ettersom han ikke er verdig nok til å bli hengt opp slik som Jesus.
Begge maleriene var starten på en rekke konflikter Caravaggio skapte med den katolske kirken, som varte frem til hans død. Biskopene syntes maleriene var altfor naturaliserte; for mye hud og kjøtt, samtidig som de manglet den pompøse optimistiske atmosfæren, slik andre barokk verk hadde. Han havnet utallige ganger i rettssaker, hovedsakelig på grunn av bråk og vandalisme. Han ble kjent i Roma som den fascinerende og farlige kunstneren, som bare malte for å provosere. Caravaggios kontroversielle verk toppet seg kanskje med maleriet «Jomfru Marias død», som ble etterspurt av Santa Maria della Scala kapellet i Roma. Maleriet demonstrerer hvordan Caravaggio lar følelsene og sorgen bli gjemt vekk i ansiktene på Maria Magdalena og Apostlene, noe som brøt med den manieristiske malestilen. Med å dekke vekk ansiktene blir den utstrålte sorgen i maleriet stille og nedtonet, noe som ble oppdaget av biskopene. Samtidig brøt Caravaggio grensen totalt med å portrettere Jesus' døde mor i en slik tilstand; med en grønn og forråtnet hud med skitne synlige føtter. Det gikk også et rykte om at Caravaggio brukte en av sine prostituerte som modell for Madonna, noe som var høyest uakseptabelt. Maleriet ble derfor avvist av Santa Maria della Scala kapellet, og Caravaggio fikk et dårligere forhold med kirka.
1607 - 1610: Siste leveår i eksil
Natt til 2. mai 1606 stakk Caravaggio et sverd så dypt inn i låret på en ung hallik, Ranuccio Tomassoni, at arterien ble kuttet. Tomassoni blødde i hjel mens Caravaggio flyktet fra stedet med et stygt sår i hodet. Det er aldri blitt klarlagt om sammenstøtet skyldtes et veddemål om en tenniskamp, flere års uvennskap, eller om Caravaggio bare prøvde å ydmyke halliken ved å etterligne en kastrasjon. Uansett motiv resulterte drapet i at Paul V idømte Caravaggio il bando capitale, dødsstraff, som ga enhver på pavens område rett til å ta livet av Caravaggio og fremvise det avskårne hodet hans som bevis på at drapet var utført. Som fredløs forlot Caravaggio Roma og tilbragte resten av sitt liv på reisefot mellom ulike byer i Italia.
En av vennene hans, som selv kom til skade i sammenstøtet, ble stilt for retten, mens Caravaggio flyktet til Napoli og videre til Malta, hvor han slo seg ned i juli 1607 på trygg avstand fra Romas jurisdiksjon. Han bosatte seg i Valletta og søkte beskyttelse hos malteserridderne, også kjent som johannitterridderne, i håp om å bli opptatt i deres orden og dermed sikre seg pavens benådning. Det menes at hans maleri Halshugningen av Johannes døperen (malt 1607–08) som nå henger i Vallettas katedral, ble malt som en slags passagio, dvs. inngangsbillett til ordenen. Iallfall ble Caravaggio 14. juli 1608 offisielt tatt opp blant ordenens lydighetsriddere, som ikke avla løfte om sølibat. Han la til bokstaven f for fra (= bror) foran navnet sitt da han signerte maleriet - faktisk den eneste signaturen i hans karriere, og skrevet som om den er dannet av døperens blod. Men 1. desember, mindre enn fem måneder etter at han ble opptatt i ordenen, ble han utvist som «et råttent lem», og fengslet i Skt. Angelo-festningen, der han ble kastet ned i en klokkeformet fangehull for å ha overfalt en av de andre ridderne. Men Caravaggio rømte og dukket opp igjen i Syrakus på Sicilia, der han straks fikk i oppgave å male St Lucias begravelse (1608) til den nybygde kirken Santa Lucia alla Badia. Senere dro han til Messina, der han påtok seg to store oppgaver, Lasarus' gjenoppstandelse og Hyrdenes tilbedelse (begge i 1609). Malteserridernes stormester, Alof de Wignacourt, hadde han malt to portretter av. 200px|miniatyr|høyre|«[[Peters korsfestelse» (1601), Santa Maria del Popolo, Roma.
Ett av mange verk som visualiserte hendelser fra Bibelen.]] Caravaggios verk fra tidsrommet 1607-10 viser psykologisk innsikt. Med hjelp av ulike beskyttere og en mindre provoserende produksjon forsøkte han å bli benådet av paven og dermed få lov til å vende tilbake til Roma. Tilbake i Napoli i 1609 havnet han imidlertid i et slagsmål som nesten kostet ham livet – rykter om hans død ble spredt i Roma. Han malte etter sin konvalesens flere betydelige arbeider: nok en «Johannes Døperen», en veldig dyster «David og Goliat» og «Sankt Ursulas martyrium». Den sistnevnte er uten tvil hans siste verk. Det var først i 1610 at han følte seg trygg på at paven ville benåde ham. Han tok sjøveien til Roma. Da båten stanset ved Porto Ercole, oppstod imidlertid en misforståelse, og Caravaggio ble kastet i fengsel der han ble syk. Båten ventet ikke på ham, og da han etter to dager ble sluppet fri – svak av feber – gikk han langs stranden i det sterke solskinnet. Noen dager senere, den 18. juli 1610, døde han under uklare omstendigheter, formodentlig av lungeproblemer. Han fikk aldri vite at pave Paulus V til slutt hadde benådet ham: Budet nådde frem tre dager etter hans død.
I 2010 viste beinrester funnet i Toscana at blyforgiftning medvirket til Caravaggios død. I kombinasjon med en infeksjonssykdom ble forgiftningen dødelig. Blyinnholdet i datidens maling var høy, og Caravaggio kjent for å håndtere den uforsiktig.
Caravaggios naturalisme
Caravaggios ekstreme naturalisme var banebrytende i datidens kunstmiljø. Det fantes enkelte som malte som Caravaggio, men disse fikk aldri like stor anerkjennelse. Hans teknikk ble kategorisert som tenebrisme (navnet er latin og betyr «mørke»), og er en teknikk som sikter på å lage store kontraster mellom lyse og mørke figurative komposisjoner. Caravaggio benyttet seg også av utstudert og kunstlet lys for å oppnå et dramatisk virkemiddel, såkalt chiaroscuro, eller kjellerlysmaleri. Sammen skaper de en dramatisk effekt som fremhever subjektene. Dette kommer godt frem i «Matteus' kallelse»; istedenfor å vise hele motivet til personene til høyre, har Caravaggio skjult dem vekk i mørke og fremhevet ansiktene og den pekende fingeren. På den måten viser Caravaggio hva som er viktig hos subjektene, samtidig som det skaper en mystikk over dem. De fleste av Caravaggios malerier preges av denne teknikken, der hovedpersonene befinner seg i et dunkelt, mørkt rom, et nattlandskap eller helt enkelt mot en svart bakgrunn. Et sterkt og iblant hardt lys faller inn som en stråle mot den sentrale scenen. Det kan ligne den effekten man får ved teaterscenene der lyskasterne fra taket skyter rett på objektet. Alt rundt objektet blir betraktet som mindre relevant, og blir derfor borte i mørket. Resultatet blir en dramatisk og ofte mystisk atmosfære. Primærlyset er ofte også ensidig og skytes inn fra én vinkel, slik at refleksjonene fra objektene blir fremhevet. Dette illustreres godt i verket «Judaskyss», hvor rustningene til soldatene skinner som kamerablits.
Caravaggio malte svært raskt, og brukte ofte levende modeller. Få tegninger er tilskrevet Caravaggio, og det er derfor mulig at han malte rett på lerret uten store skissetegninger i forkant. Denne metoden var overhodet ikke kjent for andre kunstnere, som foretrakk og delvis krevde at man optimaliserte figurene ut ifra tegningene. Menneskekroppen utøvde åpenbart en stor fascinasjon på Caravaggio, men han malte så vidt man vet aldri noen nakenstudier av kvinner: Alle hans skikkelser er menn. Kunstneren og kritikeren Giovanni Baglione, som beundret Caravaggios teknikk og lærte seg den, var også en personlig fiende som i 1602 ble inspirert av arbeidet «Den seierrike kjærligheten» (av Caravaggio) og malte flere versjoner av et arbeide han kalte «Den guddommelige kjærligheten og den profane kjærligheten». I arbeidet ser man satyrens ansikt, og det er en karikatur av Caravaggio.
Caravaggios betydning
Caravaggios kunstneriske verker vakte forakt og avsky hos mange, tross den høye tekniske kvaliteten, og det var ikke før på 1900-tallet at han fikk sin plass blant mesterne. Ikke desto mindre har mange av de store kunstnere fra hans egen tid eller de følgende århundrene vært sterkt inspirert av Caravaggio. Poussin, Velázquez, Bernini, Rubens, Johannes Vermeer og Rembrandt lot seg påvirke av hans kunst. Kirken har lenge vært ambivalent i forhold til Caravaggios malerier. De fleste av kunstnerens motiver var religiøse, og det var i en viss grad i den katolske motreformasjonens interesse å med dramatiske og talende bilder kunne vise en kontrast mot den strenge protestantismen som, i det minste i dens kalvinistiske form, ikke aksepterte bilder i det hele tatt. På den andre siden ble det ikke betraktet som særlig positivt at bibelske personer og helgener ble avbildet med hjelp av modeller fra slumkvarterene. Giovanni Baglione, Georges de La Tour, Gerrit van Honthorst, Orazio Gentileschi og Hendrick ter Brugghen var også direkte influert av Caravaggio.
Caravaggio influerte kunstmiljøet i såpass stor grad at flere skoler oppsto med sikte på å etterligne stilen hans. Mange av skolene ble grunnlagt i Caravaggios levetid, men flere kunstere som var langt eldre enn Caravaggio selv. Mange av elevene kalte seg for «caravaggistene», og spesielt Utrecht-Caravaggisme fra byen Utrecht i Nederland. Kjente malere som gikk på slike skoler inkluderer Dirck van Baburen og Francisco de Zurbarán. Sistnevnte har blitt stemplet som "Spanias Caravaggio".
På slutten av 1500-tallet og begynnelsen av 1600-tallet ble flere store kirker og palasser oppført i Roma, og det var et stort behov for malerier til utsmykking av disse byggene. Den romersk-katolske kirken var opptatt med motreformasjonen og behøvde en autentisk religiøs kunst for å møte trusselen fra protestantismen. Caravaggios malerier var vel egnet for dette formålet, med sin radikale naturalisme som kombinerte nær fysisk observasjon med en dramatisk, nærmest teatralsk fremstilling av motivenes lys- og skyggepartier. I Caravaggios hender ble denne nye stilen et virkemiddel for fremstilling av autentisitet og åndelighet.
Verk
Under vises noen av de viktigste verkene til Caravaggio, kronologisk fra venstre til høyre.
Colombia under Sommer-OL 1948
Colombia under Sommer-OL 1948. Seks sportsutøvere fra Colombia deltok under Sommer-OL 1948 i London. Colombia vant ikke noen medaljer.
Ådalsbruk
Ådalsbruk er et tettsted i Løten kommune i Innlandet. Tettstedet har innbyggere per 1. januar. Ådalsbruk stasjon fra 1862 ligger her, og Rørosbanen går gjennom tettstedet. De har også egen skole, Ådalsbruk barneskole.
Ådalsbruk var rundt 1900 et av de største industristedene mellom Oslo og Trondheim, med jernstøperiet Aadals Brug Jernstøberi og Mekaniske Værksted (1842) og Klevfos Cellulose & Papirfabrikk (1888), begge anlagt ved Svartelva. Aadals Brug brant ned i 1928, mens papirfabrikken ble lagt ned i 1976.
Klevfos Industrimuseum ligger ved Ådalsbruk og bruker lokalene til papirfabrikken. Her spilles også teaterstykket Arbesdaer, skrevet av Tor Karseth.
State Farm Stadium
For øyeblikket er det hjemmebanen til Arizona Cardinals i NFL og stadion for det årlige Fiesta Bowl. Den har en kapasitet på 63 400 tilskuere og ble åpnet i 2006.
Super Bowl
Super Bowl har blitt spilt i State Farm Stadium 2 ganger:
Kaktusfamilien
Kaktusfamilien (Cactaceae) er en plantefamilie i nellikordenen. Den omfatter 90 planteslekter. Kaktusfamilien er utbredt i varme, tørre strøk.
Kaktuser er sukkulenter som lagrer vann i stammen eller røttene. Alle kaktuser er sukkulenter, men ikke alle sukkulenter er kaktuser. Det som først og fremst kjennetegner kaktuser er en sylindrisk, høy og grenete eller kort og kuleformet stengel. Kaktuser mangler blad. I stedet er stengelen kantet, ribbet og besatt med såkalte areoler, som er avrundete utvekster besatt med hår eller pigger.
Plantenes størrelse og form varierer fra små piggeballer til trelignende stammer med høyde på over 3 meter.
Kaktus er særlig utbredt i Amerika, men finnes også rundt Middelhavet og i Øst-Afrika. Fra arten Opuntia ficus-indica kommer den spiselige frukten kaktusfiken. Saften fra andre kaktustyper brukes som ingrediens i forskjellige sminke- og hudpleiemidler.
Piggene som dekker kaktusens overflate beskytter den mot skader fra eventuelle tørste dyr som kan finne på å forsyne seg av vannlageret.
De små og tildels mellomstore kaktusene er populære stueplanter, men tåler ikke overvanning. Kaktus dør av for mye vann. Det som skjer er at plantecellene trekker til seg vann til cellemembranene revner, og planten slutter å transportere vann fra røttene. Likevel vil celle etter celle bli smittet av naboen under, til hele planten er et vassent skinn.
Om sommeren skal de vannes regelmessig, men tørke ut mellom hver vanning. Om vinteren kan de settes kjøligere (12 grader celsius), og da skal de praktisk talt ikke vannes, i hvert fall ikke på flere måneder. De fleste kaktuser er solelskere, og tåler tørr luft godt. De er derfor ypperlige stueplanter siden stueluften ofte er for tørr for de fleste planter, spesielt om vinteren da relativ luftfuktighet ofte synker på grunn av sentralfyring. Novemberkaktus innenfor Schlumbergera-slekten- og påskekaktus (Hatiora) er kaktuser fra de tropiske regnskogene i Sør-Amerika. Disse vokser som epifytter i trærne.
Cruzeiro do Sul (Paraná)
Cruzeiro do Sul er en kommune i delstaten Paraná i sørregionen av Brasil.
Alcoa
Alcoa (nyse: AA) er en verdensledende leverandør av bauksitt, alumina og aluminium, med hovedkontor i Pittsburgh i USA.
Oppfinnelsen av aluminiumsindustrien
9. juli 1886 oppdaget Alcoas grunnlegger Charles Martin Hall elektrolyseprosessen, som ga grunnlaget for hele aluminiumsindustrien. I 1886 tok han patent på dagens prosess for aluminiumsproduksjon, den såkalte Hall-Heroult-prosessen.
Selskapet blir stiftet
Selskapet ble stiftet 1. oktober 1888 som "The Pittsburgh Reduction Company" av Julia Hall og hennes bror Charles Martin Hall.
Historien bak navnet
Bedriftens navn ble endret til "Aluminum Company of America" (forkortet til "Alcoa") i 1907. Forkortelsen Alcoa ble etter hvert så populær å bruke, at dette ble det offisielle selskapsnavnet fra 1999.
Delingen av selskapet
Frem til 2016 bestod Alcoa av en nedstrømsvirksomhet, en midtstrømsvirksomhet og en oppstrømsvirksomhet. 1. november samme år ble selskapet delt i Alcoa Corporation ("Alcoa") og Arconic.
Selskapets nyeste aluminiumsverk
Selskapets nyeste aluminiumsverk er Fjardaal, som ligger i Reydarfjordur på Island, og Ma'aden i Saudi Arabia.
Nedstenginger
I januar 2009 varslet selskapet at finanskrisen hadde tvunget fram midlertidige stengninger av produksjonskapasitet. I januar 2012 meldte selskapet at aluminiumsverket i Portovesme i Italia skulle stenge produksjonen midlertidig, i løpet av første halvår 2012. I 2014 annonserte de intensjonen om å stenge verket på permanent basis.
Produkter
Alcoa produserer bauksitt, alumina og aluminium sprodukter. Alcoa er verdens største produsent av alumina, verdens nest største produsent av bauksitt og verdens tredje største produsent av aluminiumsprodukter. Produktene brukes i blant annet fly og romfart, transport, bygningskonstruksjoner og emballasje.
Alcoa i Norge
Fra 1962 frem til april 2009 eide Alcoa halvparten av Elkem Aluminium. I 2009 kjøpte Alcoa de resterende aksjene fra Orkla, og ble slik eneeier. Bedriften ble da omdøpt til Alcoa Norway ANS. Alcoa Norway ANS består av et smelteverk på Lista, som er kalt Alcoa Lista, og en anodefabrikk og et smelteverk i Vefsn, som er kalt Alcoa Mosjøen. Fram til høsten 2007 hadde Alcoa en egen bildelefabrikk på Lista i Farsund kommune, men virksomheten ble da overtatt av CTC. Bildelefabrikken heter i dag Aludyne Norway. Verket på Lista produserer støpelegeringer og bolter. Verket i Mosjøen produserer støpelegeringer og valseemner. I tillegg til smelteverket, driver Alcoa også en anodefabrikk i Mosjøen. Anodefabrikken leverer anoder til smelteverket i Mosjøen, samt Alcoa Fjardaal på Island.
Bærekraft
I 15 år på rad har Alcoa Inc. blitt hedret som bransjeledende på Dow Jones Sustainability Indices (DJSI). I 2017 ble Alcoa Corporation for første gang listet på DJSI som et uavhengig selskap. Aluminium er uendelig resirkulerbart, og 75% av all aluminium som noensinne er produsert, er fortsatt i bruk i dag.
RG-31
RG-31 er et sørafrikansk hjulgående pansret personellkjøretøy, i nyere tid kjent som et minebeskyttet kjøretøy (MRAP). Det er av utseende ganske likt en lastebil, og har et V-formet skrog for å stå i mot landminer.
Historie og utvikling
RG-31 ble utviklet av Land Systems OMC i Sør-Afrika, nå en avdelingen i BAE Systems.
RG-31 er eller har vært i tjeneste med Canada, Colombia, Nederland, Rwanda, Sør-Afrika, Forenede arabiske emirater og USA. Det har vært i bruk i kamphandlinger i blant annet Afghanistan med ISAF, Bosnia med UNPROFOR og Irak med amerikanske styrker.
Teknisk
Vognføreren sitter framme til venstre i skroget, på samme måte som i en lastebil. Ut- og inngang fra kjøretøyet er gjennom en stor dør bak.
Fabrikanten oppgir beskyttelsen til å være tilstrekkelig til å stå i mot én TM-57 mine under skroget eller to TM-57 under ett hjul.
Matthew Sanders
Matthew Charles Sanders (født 31. juli 1981) kjent som M. Shadows er vokalist i Metalcore-gruppa Avenged Sevenfold.
Rygjarbit
Ryg(g)jarbit (normalisert norrøn form Rýgjarbit) var grensemerket mellom landskapene Viken og Agder, skillet mellom Øst-Norge og Vest-Norge i middelalderen. Derved ble det også grensemerke mellom lagdømmene Eidsivating (etter ca. 1150 Borgarting) og Gulating – og senere også grensemerke mellom Oslo bispedømme og Selje/Bergen bispedømme (etter ca. 1125 Stavanger bispedømme). Etter 1277 blir imidlertid dette grensemerket ikke lenger nevnt i noen kilder – og det synes å ha blitt glemt og/eller gått ut av bruk. Betydningen av navnet er omdiskutert, og det samme gjelder den eksakte lokaliseringen av stedet.
Matthew Sanders
Han er oppvokst i Huntington Beach i California, men bor nå i Orange County. Som yngre var han med i noen få andre punkband med Zacky Vengeance. Han hadde klargjort for A7X sin produsent, Murdock, at albumet de hadde jobbet med etter "City of Evil at Waking the Fallen"; ville det bli en blanding mellom synging og skriking, og at det følgende albumet etter det bare ville bli sang.
Rygjarbit
Stedet
Det aktuelle neset ligger to kilometer vest for den nåværende fylkesgrensen mellom Agder og Telemark, som er sammenfallende med gårdsgrensen mellom Gjernes i Risør og Levang i Kragerø. Denne fylkesgrensen kan ha ligget uforandret i mer enn tusen år. Avstanden mellom de to gårdstunene er på nesten en halv mil, og de var fra gammelt av adskilt av myrer og heier (i dag kalt Stormyrheiene). I norrøn tid ble dette området kun brukt til beitemark, og det er mulig at Rygjarbit kan ha vært det opprinnelige navnet på denne utmarka.
Matthew Sanders
Hans vokalstil er influert av Guns N' Roses, Iron Maiden, Metallica, Megadeth og Pantera. Philip Anselmo i Pantera fungerer som hans inspirasjonskilde innen "scream-vocals". Han var tidligere medlem av et punkband, kalt Successful Failure. På den tiden skrev han en sang kalt Streets som senere ble innspilt sammen med Avenged Sevenfold, og utgitt på deres første album, Sounding the Seventh Trumpet.
M. Shadows skrev også en sang, kalt M.I.A., som er dedikert til hans venner og til USA som er i krig. Mange trodde at sangen ble laget fordi gruppa var politisk engasjert, men Shadows avkreftet påstandene om at bandet var et politisk band.
Rygjarbit
Etymologi
Sisteleddet, ordet bit  i betydningen 'merke etter biting' kjennes ikke fra noen andre stedsnavn. (Noen lokalhistorikere har riktignok foreslått at stedet Rygjarbit kunne vise til et lite skar på Askerøya i Tvedestrand kommune. ) Gustav Indrebø på sin side mente at stedet Rygjarbit skulle vise til det brede sundet Vestergapet i samme kommune - og da med henvisning til at ordene «kjeft» og «gap» forekommer i mange stedsnavn. Å trekke slike paralleller for sisteleddet i navnet Rygjarbit er imidlertid lite rimelig siden begge disse nevnte ordene viser til en åpen munn, mens ordet «bitt» jo nettopp viser til det motsatte: en lukket/sammenbitt munn. I norrønt (og fortsatt i mange norske dialekter) har ordet bit også betydningen «beitemark, fehavn» – og denne bruken av ordet er kjent fra flere norske stedsnavn. Rent språklig burde derfor betydningen av navnet Rygjarbit heller være «beitemarken som tilhører en husfrue». Siden det er urimelig at et nakent og værhardt nes skulle bli beskrevet med ordet bit (i betydningen 'beitemark') er dette nok et argument mot å identifisere stedet Rygjarbit som Gjernestangen.
Matthew Sanders
På All Excess DVD-en deres fortalte han også, som resten av medlemmene, om hvordan de fikk artistnavnet sitt. Sanders forklarte at navnet "Shadows" hadde opprinnelse fra tiden i High School, hvor han var beskrevet som en "Shady(Shadow)" person. M-en er et akronym til fornavnet hans, siden han ikke kunne fordra kallenavnet Matt.
Rygjarbit
Lignende stedsnavn
Gårdsnavnet Ryland (norrønt Rýgjarland) finnes flere steder (i Lindås, Meland og Bremanger). Dette navnet kan vise til at eiendommen ble eid av en enke, eller at den ved arv var blitt tildelt en odelsberettiget ugift kvinne.
Ordet bit (moderne form bett) i betydningen 'beitemark' finnes en rekke steder. To gamle eksempler er gårdsnavnene Bjørnbettet (norrønt Bjarna(r)bit) i Orkdal og Syðrabit (forsvunnet) i Larvik.
Transatlanticism
Transatlanticism er et album av Death Cab for Cutie, utgitt i 2003. Flere av sangene fra Transatlanticism har blitt brukt i filmer og TV-serier, mest kjent i Seks fot under og The O.C..
KNS
KNS kan vise til:
Thompson Twins
Thompson Twins var en britisk popgruppe som hadde suksess på 1980-tallet. Navnet var tatt fra detektivene Thomson & Thompson i tegneserien Tintin av Hergé.
Bandet ble startet i 1977 og besto av Tom Bailey (vokalist og bassist), Pete Dodd (vokalist og gitarist), John Roog (gitarist), og Jon Podgorski (trommeslager). Etter flere utskiftninger var det Bailey, Dodd, Roog og tre nye; Chris Bell (trommer), Joe Leeway (perkusjon) og Jane Shorter (saksofon) som i 1981 ga ut debutalbumet A Product of ... (Participation). Alannah Currie spilte og sang på albumet, uten enda å være fast medlem. Etter at albumet var utgitt forlot Shorter bandet, Currie ble fast medlem, og Matthew Seligman ble med på bassgitar, og Bailey gikk over på keyboard og gitar, og var fremdeles hovedvokalist, mens Leeway sang på enkelte spor.
Bandet signerte med Arista Records og ga ut musikkalbumet Set, hvor Thomas Dolby spilte noe keyboard på. Albumet inneholdt sporet «In The Name Of Love» som ble en dance club hit i USA. Albumet ble deretter utgitt der under navnet In The Name Of Love, hvor det kom på Billboard Top 200 albumlisten. Siden singlen og albumet ikke fikk suksess i Storbritannia, overtalte manageren Bailey, Leeway & Currie til å kutte medlemmer i 1982, for å gjøre bandet om til en trio. Bandet reiste til Egypt og så til Bahamas for inspirasjon.
De kom på listene i Storbritannia og USA med singlene Lies, Hold Me Now, We Are Detective og Love On Your Side, fra det tredje albumet, Quick Step and Side Kick i 1983. I 1984 ble singlene ''Doctor! Doctor! og You Take Me Up'' sluppet, og begge gikk høyt på listene, den første solgte til gullplate og sistnevnte solgte til sølvplate. Albumet Into The Gap var et av de bestselgende album i 1984, med fire millioner solgte eksemplarer og førsteplass på albumlisten i Storbritannia.
Leeway forlot bandet i 1986, og den gjenværende duoen Bailey og Currie fortsatte å lage musikk i syv år til. De ble etter hvert sammen og fikk et barn i 1988. De giftet seg i Las Vegas i 1991, og flyttet året etter med sine to barn til New Zealand. Bandet ble offisielt oppløst i 1993.
Edilberto T. Evangelista
Edilberto T. Evangelista (født 24. februar 1862 i Santa Cruz, Manila, Filippinene, drept i kamp 17. februar 1897 i Bacoor, Cavite) var en sivilingeniør som filippinerne regner som en av sine nasjonale helter etter sin innsats under den filippinske frigjøringskrig 1896–1897.
Edilberto T. Evangelista ble født i Santa Cruz, nå en av de nordlige bydeler i Manila.
Han ble utdannet som sivilingeniør ved Universitetet i Gent i Belgia, men takket nei til en lukrativ stilling i et utenlandsk selskap i Europa og vendte i 1896 for å kunne vie seg til den nasjonale sak, og tilsluttet seg de filippinske revolusjonære som forberedte frigjøringen fra det spanske kolonistyret. Under general Emilio Aguinaldos fremgangsrike kamp mot spanske styrker i provinsen Cavite, fikk han generals rang i frigjøringsstyrkene, og anla han befestninger i Bacoor, Binakayan, Cavite el Viejo, Munting-ilog, Silang, Dasmariñas, Imus, Salitran, Lumang-bayan og Noveleta. Han falt under slaget ved Zapote-broen ved Bacoor i Cavite den 17. februar 1897, 34 år gammel.
Kristiansund Ballklubb
Kristiansund Ballklubb (stiftet 2. september 2003) er en norsk fotballklubb fra Kristiansund. Laget ble etablert høsten 2003 etter initiativ fra SpareBank1 Nordvest, og er en sammenslåing på A-lagsnivå av Kristiansund Fotballklubb og Clausenengen Fotballklubb.
Klubben startet sin første sesong, 2004-sesongen, i 3. divisjon. I 2005-sesongen rykket KBK opp til andredivisjon etter å ha slått Volda 4-2 sammenlagt i kvalifiseringen. I 2012-sesongen rykket KBK opp til 1. divisjon, etter å ha tapt kun to kamper - begge etter at opprykket var sikret. Den 23. oktober 2016 sikret KBK det historiske opprykket til Eliteserien.
KBKs supporterklubb heter Uglan og ble stiftet i 2006.
Samarbeidsklubben blir til
Kristiansund har i over 100 år hatt mange fotballklubber som har bidratt til en stor fotballinteresse i byen og regionen omkring. Man kan nevne dagens aktuelle lag i alfabetisk rekkefølge Braatt, Clausenengen, Dahle, Goma, Kristiansund FK, Nordlandet og Frei. I enkelte tidligere perioder har noen av lagene nærmet seg nasjonalt toppnivå, men det har vært vanskelig for noen av lagene å etablere seg der. I hovedsak skyldes dette stadig sterkere nasjonal konkurranse, men for Kristiansunds lag har nok konkurransen på den lokale arena vært det som har i første rekke forhindret fremgang. Det har med andre ord blitt klarere at uten samarbeide lokalt vil nasjonal satsing være meget vanskelig.
Til tross for denne situasjonen har lagene gjennom sine mange trenere og ledere i yngres avdelinger bevist at talenter er det nok av. Gjennom alle tider har kristiansundere greid å etablere seg på Norges A-landslag – fra Magnar Isaksen på bronselaget i 1936 og helt frem til datidens tre aktuelle – Ole Gunnar Solskjær, Øyvind Leonhardsen og Trond Andersen. Mange andre kunne selvsagt også bli nevnt i denne sammenheng. Med bakgrunn i denne korte historikken burde det være bevist regionen kan skape talenter som kan skape et nasjonalt topplag på sikt.
Dette har sikkert også vært bakgrunnen til at det i de siste 20 – 30 årene har vært flere gode forsøk på å slå ressursene sammen – i første rekke på A-lagsnivå. Som følge av den sterke klubbfølelsen/identiteten som alle klubbene har bygget opp gjennom lang tid, har dette stoppet de fleste forsøk. I løpet av 2002 og 2003 følte man at behovet for felles satsing ble sterkere enn noen gang tidligere, ikke minst som følge av flere år med svake sportslige resultater i regionen. Spillere, trenere og administratorer har gjort sitt beste, men det har ikke vært enkelt når de fleste av de beste spillerne forsvinner før de har etablert seg på de lokale lagene. Den stadige oppbyggingen av nye lag har tært på lokale dyktige ressurser, og det ble vel nå innsett at nye strategier måtte utarbeides.
Selve gjennombruddet skjedde da SpareBank1 Nordvest presenterte sitt bidrag til en slik strategiendring. Under forutsetning av at de to ledende klubbene i byen, CFK og KFK, samarbeidet om en felles toppfotball satsing la de på bordet Kr. 750.000 i året i 3 år, totalt Kr. 2.250.000,- pluss at de ville stille fagkompetanse til disposisjon. Dette var noe klubbene vanskelig kunne si nei til og prosessen var dermed endelig i gang. Engasjerte representanter fra de to klubbene opplevde også at man nå kunne rekruttere personer til de fleste jobbene i en ny klubb så vel fra andre klubber som fra næringslivet generelt. Man opplevde det slik at for dette formål ønsket alle å bidra. Siden gjennombruddet har prosessen bare gått en vei.
2004-2012: Veien til toppfotball
KBK startet sin første sesong i 3. divisjon avdeling 18 i 2004, etter å ha tatt over serieplassen til Clausenengen. Klubbens første trener var den tidligere Molde-treneren Erik Brakstad. Målet var å rykke opp til 2. divisjon på første forsøk, men Erik Brakstads menn trengte to forsøk, og kunne innkassere opprykket etter å ha slått Volda 4-2 sammenlagt i kvalifiseringen i 2005.
Med opprykket på plass forlot Erik Brakstad skuta og overlot roret til Ole Gunnar Iversen, som på sin ène sesong som trener gjorde en middels debut i 2. divisjon. Nå var målet å rykke opp til 1. divisjon på kortest mulig tid, og Geir Midtsian ble hentet inn som ny trener. KBK gjorde det stadig bedre i 2. divisjon, og gjorde det aldri dårligere i neste sesong enn forrige sesong. 7. mai 2008 slo KBK ut Rosenborg i cupens 2. runde etter å ha vunnet 4-1 på straffer (1-1 etter full tid og ekstraomganger), og det herjet fotballfeber i Kristiansund. I cupens 3. runde ventet Molde på Aker stadion, en kamp som endte med tap 2-1 e.e.o. Vinnermålet til Molde kom 5 minutt på overtid i 2. ekstraomgang, og mange kristiansundere følte at de ble frarøvet en straffesparkkonkurranse ved at dommeren la til så mye overtid.
Sesongen 2011 hadde klubben fortsatt ikke lyktes med å rykke opp, og det gikk trådt med Geir Midtsians menn på vår-sesongen. Geir Midtsian valgte da å stille sin plass til disposisjon, og Erling Moe ble i stedet hentet fra Molde. Det resulterte i en forrykende høst-sesong som til slutt endte med en 2.-plass. Erling Moe valgte derimot ikke å bli værende i klubben, og dro etter sesongen tilbake til Molde. Som erstatter ble den rutinerte treneren Geir Bakke hentet inn, og på sin første sesong klarte KBK å sikre seg 1.-plassen i 2. divisjon og sikret seg opprykket til 1. divisjon. Denne sesongen tapte laget kun to kamper, og begge tapene kom etter at opprykket var sikret. Syv lange år i 2. divisjon var over.
2013- : Å etablere seg
Debuten i 1. divisjon viste seg å gå overraskende godt for KBK. Etter en forrykende vårsesong med flere storseire mot antatt bedre lag, så lå de på 2.-plass og direkte opprykk etter halvspilt sesong. Skulle KBK klare å rykke opp på første forsøk? Høst-sesongen gikk ikke tilsvarende bra, og laget endte til slutt på en 9.-plass, som er et godkjent resultat for et nyopprykket lag.
Etter sesongen valgte Geir Bakke å gå til Molde som hjelpetrener, så fra egne rekker ble den tidligere kapteinen og hjelpetreneren Christian Michelsen ansatt som hovedtrener. Med seg som hjelpetrener fikk han med seg Ole Olsen.
Den 23. oktober 2016 sikret KBK det historiske opprykket til Eliteserien.
Spillerstall
Oppdatert 19. august 2023.
Rekorder
Pr. 31. desember 2020
Tiårets KBK-lag 2004-2013
Roger Berntzen, John Erik Klinge, Christophe Psyché, Andreas Rødsand, Mahmoud El Haj, Tor Erik Torske, Christian Michelsen, Simon Dogan, Erlend Sivertsen, Liridon Kalludra og Kris Bright.
Tiårets KBK-spiller 2004-2013
Liridon Kalludra
Hjemmebane
Kristiansund BK sin hjemmebane er Kristiansund Stadion, noe den har vært fra og med 2014-sesongen. Stadionet ligger på Kirkelandet i Kristiansund.
Klubbens første hjemmebane var Atlanten stadion, og var hjemmebanen frem til klubben begynte å spille på Omsundet kunstgressbane i 2007. Klubben benyttet også Gressbanen fra tid til annen når de hadde Atlanten som hjemmebane, siden Atlanten ikke alltid var optimal for kamper. Fra Omsundet gikk veien i 2008 så videre til Idrettsplassen som ligger midt i sentrum av Kristiansund.
Årsaken til at klubben gikk bort fra å bruke Atlanten var at det var et dårlig banedekke der, og et nedslitt stadion. På Omsundet var det en bra kunstgressbane som stod ledig, og klubben begynte å spille der i mangel på noe bedre. Kristiansund BK var allikevel ikke helt fornøyd med Omsundet kunstgressbane, da den ligger på Frei, omtrent én mil fra Kristiansund sentrum. Kristiansund kommune fikk satt i stand gamle Idrett, som var nedslitt, til en godkjent kunstgressbane. Dette medførte at KBK flyttet hjemmebane for tredje gang i løpet av klubbens korte eksistens, og noen mente også at da hadde "KBK kommet hjem".
Med opprykk til 1. divisjon følger nye krav til anlegg, og siden Idrettsplassen ligger i et tettbygd strøk i sentrum av byen, så var det dårlige muligheter for utvidelse og oppgradering av anlegget og fasiliteter som generelt er av dårlig og gammel kvalitet. Derfor så flyttet klubben i 2014 hjemmebane for fjerde gang, og denne gangen til Gressbanen, som de sammen med Kristiansund Fotballklubb rustet opp til å tilfredsstille alle krav for 1. divisjonspill. Naturgresset ble erstattet med kunstgress sommeren 2013. Samtidig skiftet Gressbanen navn til Kristiansund stadion.
Logoen
Klubblogoen til KBK består av bokstavene KBK (hvor den siste K-en er speilvendt) og et uglehode. Begge deler i mørkeblått på hvit bakgrunn. Logoen har høstet mye kritikk, både for å speilvende en bokstav og for selve valget av en ugle. De kritiske røster hevder at ugle ikke har noe med byen Kristiansund å gjøre, og at det heller burde være en sjøfugl om det først skulle være en fugl. Årsaken til at det ble en ugle er at den skal symbolisere klokskap, og spesielt den klokskapen av at Clausenengen og Kristiansund FK endelig klarte å samarbeide om et topplag.
Samarbeidsklubber
KBK ble startet som en sammenslåing på A-lagsnivå av Kristiansund FK og Clausenengen, men har etter dette opprettet samarbeid med flere klubber i Kristiansundsregionen. Samarbeidsklubbene til KBK er pr. dags dato:
Klubbsanger
Et utvalg av klubbsanger:
Eskimotåken
Eskimotåken eller Klovneansiktåken (katalogisert NGC 2392) er en planetarisk tåka som ligger rundt 3,000 lysår unna i stjernebildet tvillingene. Tåken viser strukturer så komplekse at de ikke er helt forståtte.
Alberto Paloschi
Alberto Paloschi (født 4. januar 1990) er en italiensk fotballspiller som spiller for AC Siena.
Cruzmaltina
Cruzmaltina er en kommune i delstaten Paraná i sørregionen av Brasil.
Alberto Paloschi
Karriere
Paloschi debuterte for Milan i Coppa Italia oppgjøret mot Catania, 20. desember 2007. Han skårte ett mål i begge oppgjørene mot Catania.
Serie A debuten kom 10. februar 2008, mot AC Siena. Etter nesten 70 minutter kom han inn for Serginho, og etter bare 18 sekunder på banen, ble han spilt igjennom og skårte. Kampen endte 1-0 til Milan.
19. mars skårte han Milans mål i 2-1 tapet mot Sampdoria.
Den 27. august 2008 ble det klart at Paloschi skulle spille for Parma i Serie B, etter at Parma hentet ham på deleierskap.
Eskimotåken
Navnet til tåken stammer fra at den i kraftige teleskop kan se ut som et ansikt i en pelshette. Tåken ble oppdaget 1787 av den engelske astronomen William Herschel. Det som i dag er synlig som Eskimotåka utgjorde for rundt 10,000 år siden de ytre lagene til en sollik stjerne.
Finlands økonomi
Finlands økonomi er en høyt industrialisert blandingsøkonomi og en del av EUs indre marked. Finland har et bruttonasjonalprodukt per innbygger på linje med andre vesteuropeiske økonomier som Sverige, Frankrike, Tyskland og Storbritannia. Tjenesteytende næringer stod i 2012 for 71,2 % av bruttonasjonalprodukt, etterfulgt av produksjon og foredling med 26 % og primærnæringer med 2,8 %.
60 % av all handel skjer med andre EU-land. I EU har Finland tradisjonelt arbeidet for frihandel, bortsett innenfor jordbruksvarer. Finland er det eneste nordiske landet som deltar i eurosonen. Finlands fremste handelspartnere er Tyskland, Russland, Sverige, Storbritannia, USA, Nederland og Kina.
Metall- og verkstedindustrien er den betydeligste industrigren både med hensyn til sysselsetting og produksjonsverdi. Velkjente eksportartikler er papirmaskiner, landbruksmaskiner, trucker, bulldosere, containerskip og isbrytere. Skogsdrift og tilknyttet industri, herunder cellulose, papir og trevarer, spiller en sentral rolle i økonomien. Finland er en av Europas største kobberprodusenter. Det er en betydelig jern- og stål-, samt kjemisk og elektronisk industri. Innen sistnevnte bransje dominerer Nokia med produksjon av mobiltelefoner og annet telekommunikasjonsutstyr.
Finland har et underskudd på energikilder og en stor import av olje.
Besalú
Besalú er en landsby i Garrotxa comarca i Catalonia.
Landsbyen spilte en større rolle tidlig i middelalderen, og var hovedstaden i grevskapet Besalú, hvis område grovt sett var på størrelse med det nåværende Garrotxa comarca, men i visse tilfeller nådde så langt som til Corbières i Frankrike. Wilfred den hårete, som skal ha forent Catalonia, var greve i Besalú. Landsbyen var også fødestedet til Raimon Vidal, en trubadur fra middelalderen.
I landsbyen fins en romansk bro over elven Fluvià. Kirken Sant Pere ble innviet i 1003. Byen har gater med bueganger og kvadrater og et restaurert Mikva, et rituelt jødisk bad som stammer fra 1000- eller 1100-tallet, og restene av en synagoge fra middelalderen i nedre del av byen nær elven.
Befolkning: 2265 (2007).
Jakub Krako
Jakub Krako (født 7. juli 1990) er en slovakisk handikappet alpinist. Han konkurrerer i klassen B2. Han deltok i Paralympiske vinterleker 2010 i Vancouver.
Patrick av Irland
Patrick av Irland (Patricius Magonus Sucatus, oftest bare kjent som St. Patrick, irsk Naomh Pádraig) (født 385 eller 390, antagelig død 461 - tradisjonelt 17. mars) var Irlands apostel. Han er skytshelgen for øya, og St. Patricks dag, 17. mars, er Irlands nasjonaldag.
Sirevåg
Sirevåg er et tettsted i Hå kommune på Jæren i Rogaland. Tettstedet har innbyggere per 1. januar, og ligger omtrent åtte kilometer sør for Brusand. Kommunesenteret Varhaug ligger ca. 22 kilometer nord for Sirevåg. Jærbanen har stopp her. Sirevåg er en kystbygd.
Patrick av Irland
Patrick var brite av romersk avstamning. Stedet han kom fra lå sannsynligvis på vestkysten av Storbritannia, mellom Firth of Clyde i Skottland og Severn. Andre steder som hevder å være hans fødested er Boulogne-sur-Mer i Frankrike og Kilpatrick ved Dumbarton i Skottland, men det er mindre belegg for dette. Hans far het Calpurnius Sucatus, og var embetsmann og diakon. Hans bestefar Potius var prest; det var på den tiden ikke noe krav om sølibat for presteskapet. Til tross for farens stilling i kirken vokste Patrick ikke opp i et religiøst hjem.
Sirevåg
Næringsliv
Sirevåg har en butikk, et bakeri og en fiskeleverandør og Felleskjøpet har bygget et mellomlager for kunstgjødsel. Lageret er innvendig omtrent like stort som to fotballbaner. Det ligger like bak Europas nest største skuldermolo som er 500 meter lang. Kaien har et fiskemottak, foruten rekepillingsbedriften Finny Sirevaag, fryselager og isfabrikk. En hermetikkfabrikk ligger der, tilhørende Norsk Dyremat A/S.
Patrick av Irland
Da han var 16 ble han bortført av sjørøvere og solgt som trell til høvdingen Milchu i Antrim i Irland. Der arbeidet han som hyrde, muligens i nærheten av Slemish. Han lærte seg å snakke keltisk, og begynte å bli opptatt av religion og bønn. Etter seks år drømte han at han snart skulle vende hjem, og snart etter ble han løslatt eller klarte å flykte. Han kom seg med et skip til kontinentet, og var blant annet i Gallia og Italia før han kom hjem til familien.
Sirevåg
Infrastruktur
Sirevåg har to moloer – én innenfor den andre. Den innerste er fra 1930, og den ytterste ble ferdigstilt 14. juli 2001. Skuldermoloen dobler havnens størrelse.
Patrick av Irland
Vel hjemme hadde han en ny drøm, hvor han ble kalt til Irland for å virke som misjonær der. Det antas at han reiste til Gallia for å bli utdannet som prest av Germanus av Auxerre etter å ha levd om munk på Lérins i årene 412–415. Han var muligens også i Tours under studiene. Deretter skal han ha virket omkring 15 år i Auxerre, men det er også mulig at han reiste hjem tidligere og fullførte utdannelsen i Britannia. Han fikk ingen høyere utdannelse, noe han senere savnet. Hans latinske skrifter bar preg av et uelegant og til tider simpelt språk.
Sirevåg
Sirevågs «kongekai»
Sirevåg fikk sin første offentlige kai i 1916. Før da hadde de kun hatt bratte fjellvegger. Det var på det vis en helt vanlig fjellside ble kalt kongebrygga etter at kongen i 1685 og 1733 besøkte Sirevåg. Det siste kongebesøket var 5. juni 1995, da kongen var der for å se Ogna kirke som er fra 1200-tallet.
Tyskerhulene i Vedafjellet
Da de første tyske okkupantene kom til Jæren tidlig i 1941 satte de ut vakthold rundt havnområdet. Sommeren 1943 var en helt ny festning ferdig på Vedafjellet med fire kanoner, flere luftvernkanoner, panservernkanon, maskingevær, flammekastere, skyttergraver og brakker. De bygget festningen for å forhindre en landgang av de allierte. Nå til dags har det meste av det enten rustet vekk eller blitt fjernet. Men hulegangene i fjellet er fortsatt intakte og blir besøkt av et stort antall turister hvert år.
Patrick av Irland
Patrick skal ha konfrontert høvdingen Laoghaire i Tara på påskeaften. Han tente på påskelyset på høyden Slane, brakte druidene til taushet og omvendte kongens døtre. I Leitrim rev han ned gudebildet av Crom Cruach. Han traff også Milchu igjen, og omvendte ham. Irland har en særstilling i Vest-Europa, ettersom det er det eneste landet i regionen hvor ingen misjonærer led martyrdøden. Han skrev selv Bekjennelser, som forteller om misjonsarbeidet.
I 444 opprettet han sitt bispesete i Armagh, som fortsatt er Irlands kirkelige hovedstad. Han opprettet også flere andre bispedømmer. Årsaken til at han selv valgte Armagh var antagelig at en mektig konge holdt til i området. Patrick opprettet også klostre, men levde antagelig ikke selv som munk.
Mot slutten av sitt liv hadde han en 40 dagers fasteretrett på Cruachán Aigle i Mayo. Til minne om denne utfør mange Croagh Patrick-valfarten. Han var også en tid ved Lough Derg, hvor det finnes en sten som det sies at han knelte så ofte på at det er avtrykk etter knærne hans i den.
To legender omkring St. Patrick er særlig kjent: Han skal ha forvist alle slanger fra Irland, og han skal ha brukt en trebladet kløver (shamrock) for å forklare Treenigheten. Dette siste er helt usannsynlig, siden Treenigheten var en etablert del av hedensk keltisk religion. Keltiske guder har tre ansikter, de opptrer tre og tre, eller viser seg på tre måter. Nettopp på grunn av dette fellestrekket betraktet kristne keltere sin tidligere religion som førkristen, ikke antikristen. Men disse historiene har blitt vanlige symboler for ham, og trekløveren er også å regne som et irsk nasjonalsymbol. Hans forklaring baserer seg på at trekløverens blad er tre adskilte deler, men samtidig ett blad, slik Treenigheten er tre adskilte personer samtidig som det er én gud.
Tazama
The Tanzania Zambia Pipeline Ltd (Tazama), er en oljerørledning som transporterer råolje mellom Dar-es-Salaam havn i Tanzania og oljeraffineriet Indeni i Ndola i Zambia.
Patrick av Irland
Få år før sin død innkalte han til en synode og ga andre i oppdrag å lede kirken i Irland. Han døde antagelig i 461, tradisjonelt tidfestet til 17. mars som derfor er hans festdag. Antagelig døde han et sted sør for Belfast, og skal ha blitt gravlagt i Saul ved Downpatrick, Down i dagens Nord-Irland. Men det er også andre steder som hevdet å være hans siste hvilested, blant annet Glastonbury i England. Legenden om at han skal ha tilbrakt sine siste år som abbed i Glastonbury Abbey er dog helt uten historisk grunnlag. En av hans tenner og en klokke som tilhørte ham oppbevares i National Museum i Dublin.
Fylkesvei 7646
Fylkesvei 7646 går mellom Straume og Ramberg i Bø kommune. Veien er 9,4 km lang.
Patrick av Irland
Om hans død vet man bare at den fant sted 17. mars, ifølge irske kilder i året 493. Muirchú moccu Mactheni opplyser i sin meget upålitelige biografi fra ca. 695 at «folk i Ulaid sier at helt til slutten av året da han døde, var nattemørket mindre tett enn vanlig. Det er ingen tvil om at dette var et vitnesbyrd om gjerningene til denne betydningsfulle mannen.» Muirchú opplyser videre at like før Patricks død, oppfylte Gud hans ønske om at han alene og ikke Kristus skulle dømme alle irer.
Tazama
Oversikt
Tazama er en 1 710 km lang oljerørledning som blei tatt i bruk i 1968. Den er designet for å kunne transporterer så mye som 1,1 millioner tonn råolje per år, men kun 600 000 tonn er gjennomsnittlig transportert. Ledningen består av en blanding mellom 8 og 12 tommers (20 til 30 cm i diameter) rørledning. For å pumpe oljen fra havet og opp til Ndola som ligger om lag 1 300 moh trengs det 7 pumpestasjoner. Fem av pumpeanleggene ligger i Tanzania og to i Zambia. Anlegget blei i sin tid bygd av det italienske oljeselskapet Snamprogetti og finansiert hovedsakelig av den italienske stat.
Fylkesvei 7646
Frem til 2019 hadde veien betegnelsen fylkesvei 901.
Patrick av Irland
Hans helgenkult spredte seg raskt til de mange irske klostrene som fantes rundt om i Europa i tidlig middelalder. I moderne tid har den spredd seg med irske emigranter til blant annet USA og Australia. Den største katedralen i New York er viet til ham, og paraden i New York på St. Patricks dag er en av de tre største feiringene av dagen, sammen med paradene i Dublin og Manchester.